Darerka Irlandakoa

Santa Darerka edo Darerka Irlandakoa () Patrizio Irlandakoaren arreba izan zen. Hamabost seme izan zituela uste da, eta horietatik hamar apezpiku bihurtu ziren Irlandan. Valentia uhartearen zaindaritzat hartzen zaio. Santa Darerka eguna martxoaren 22an ospatzen da.

Bizitza 
Ez da erraza Darerkaren bizitzako benetako gertakariak Erdi Aroko kondairatik bereiztea. Haren ospea, santu izateaz eta Irlandako apostoluaren arreba izateaz gain, santu askoren ama gisa dago

Bi aldiz ezkondu zen. Lehen senarra Restituto zen. Hainbat seme izan zituzten: San Sechnall (Sekundino; santu-eguna: azaroaren 27a), San Nektan (ekainaren 17a), San Auxilio (data aldakorra martirologia ezberdinetan), San Diarmaid (apirilaren 24a), baita Dabonna, Mogornon, Drioc, Luguat eta Coemed Maccu Baird. Beste lau seme Irlandako idazleek esleitu zizkioten. Horrez gain, bi alaba izan zituen: Santa Eiche eta Santa Lalloc.

Lehen senarraren heriotzaren ondoren Chonasekin ezkondu zen. Both-chonais eliza sortu zuen azken horrek.

Kondairaren arabera, Bredach bisitatzean San Patriziok Aengus mac Ailill ordenatu zuen. Horren ondoren, hiru diakono topatu zituen, haren arrebaren semeak: San Reat (santu-eguna: martxoaren 3a), San Nenn (apirilaren 25a) eta San Aedh (abuztuaren 31a).

Oharrak

Erreferentziak

Kanpo estekak 

Irlandako historia
Irlandar mitologia
Irlandako emakumeak
Irlandako santuak
Santu kristauak
Emakume santuak
V. mendeko emakumeak